ગુજરાત કોંગ્રેસના 42 જેટલા ધારાસભ્યો આજે કર્ણાટકના રાજ્યપાલ વજુભાઇ વાળાને તેમના નિવાસ સ્થાને મળ્યા હતા. જે બાદ શક્તિસિંહ ગોહિલે જણાવ્યું કે વજુભાઇ ગુજરાત વિધાનસભાના સભ્ય પણ રહ્યા છે અને બધાને ઓળખે પણ છે. આ જ કારણે તે તમામ ધારાસભ્યોને વ્યક્તિગત રીતે મળ્યા પણ હતા. જો કે પરત ફરવા મામલે શક્તિસિંહે કહ્યું કે અમે શક્ય તેટલા વહેલા પરત ફરીશું પણ તારીખ અંગે હજી કોઇ સ્પષ્ટતા નથી. ઉલ્લેખનીય છે કે 8 ઓગસ્ટના રોજ રાજ્યસભાની ચૂંટણી યોજાવાની છે ત્યારે 7મી તારીખે જ આ ધારાસભ્યો પરત ફરશે.